Matkanalen

Matkanalen var en norsk TV-kanal om mat og matlaging som sendte fra 2015 til 2023. Kanalen var reklamefinansiert og ble etablert av Øivind Lindøe. 

Blant de norskproduserte programmene var Winning Food med Ingvill Måkestad Bovim, Kjøkkenpatruljen med Margit Vea, Bare Pasta med Vibeke Klemetsen og Den sosiale oljen med Line Verndal. Den sendte også utenlandske programmer som Jamie Olivers Keep Cooking and Carry on.

Den hadde som målsetning å ta 0,7-1 % av det kommersielle, norske markedet og å etablere seg i Danmark innen to år. Matkanalen ble ved sendestart distribuert av Altibox, Telia, Allente (satellitt), Telenor, samt Riks TV i løpet av 2016 og fikk med dette en dekningsgrad på litt over 80 prosent i Norge.

I november 2018 ble Matkanalen én av seks norske partnere av SnapChat Discover. Den har 1,4 millioner månedlige seere i Danmark og Norge. I april 2020 ble kanalen også lansert i Sverige under navnet Godare.se. Kanalen eies fra 15. juni 2020 80% av Schibsted Norge AS. Den ble besluttet nedlagt i juni 2023.

Referanser

Eksterne lenker 
 
 

Norske TV-kanaler
TV-kanaler etablert i 2015
Opphør i 2023